Diari Oficial de la Generalitat Valenciana


Sumari del DOGV 2611, del 24-10-1995 (1995/836496)

ORDRE d'1 de setembre de 1995, de la Conselleria de Cultura, Educació i Ciència, per la qual s'autoritza el centre Cooperativa de Enseñanza Vivaldi-Centro autorizado de grado elemental de danza, de Castelló de la Plana
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/09/01/(2)/dof/vci/html**

### Dades del document

Número de DOGV
:   2611

Data del DOGV
:   24-10-1995

Secció del DOGV
:   DISPOSICIONS GENERALS

Número del document
:   1995/836496


Data del document
:   01-09-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE d'1 de setembre de 1995, de la Conselleria de Cultura, Educació i Ciència, per la qual s'autoritza el centre Cooperativa de EnseÑanza Vivaldi-Centro autorizado de grado elemental de danza, de Castelló de la Plana.   
L'expedient l'ha iniciat el representant de la titularitat del centre Cooperativa de EnseÑanza Vivaldi, sol·licitant autorització per a impartir ensenyaments de dansa de grau elemental corresponents a la nova ordenació educativa.  
El centre va ser classificat pel Decret 1781/1975, de 26 de juny (BOE de 25 de juliol) com a centre no oficial reconegut de música de grau elemental i autoritzat per a impartir ensenyaments de dansa per Ordre de 17 de juliol de 1979, del Ministeri d'Educació i Ciència (BOE de 24 d'agost).  
L'Ordre de 8 de setembre de 1994, de la Conselleria d'Educació i Ciència (DOGV de 17 d'octubre) l'autoritzà com a centre de música de grau elemental, d'acord amb la nova ordenació educativa.  
Atès que dels informes inclosos en l'expedient es dedueix que el centre compleix els requisits establerts en la disposició transitòria segona del Reial Decret 389/1992, de 15 d'abril (BOE de 28 d'abril) sobre requisits mínims de centres d'ensenyaments artístics.  
Atès que en el Reial Decret 389/92, de 15 d'abril (BOE de 28 d'abril) esmentat no es preveu la possibilitat que un únic centre autoritzat puga impartir ensenyaments de música i dansa, i que, en conseqüència, cal disgregar en dos centres diferents aquests ensenyaments.  
Atesa la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre); el Reial Decret 389/1992, de 15 d'abril (BOE de 28 d'abril) pel qual s'estableixen els requisits mínims dels centres que imparteixen ensenyaments artístics i el Reial Decret 321/1994, de 25 de febrer (BOE de 6 d'abril), sobre autorització a centres docents privats per a impartir ensenyaments artístics.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar el següent centre privat, procedent de la disgregació dels ensenyaments de dansa del centre Cooperativa de EnseÑanza Vivaldi (codi 93665879) per a fer els ensenyaments i amb les característiques que s'indiquen.  
Denominació genèrica: Centre autoritzat de dansa de grau elemental  
Denominació específica: Cooperativa de EnseÑanza Vivaldi. Centro autorizado de grado elemental de danza.  
Titular: Sociedad Cooperativa Valenciana de EnseÑanza Vivaldi  
Domicili: Travessia Bellver, s/n  
Localitat: Castelló de la Plana  
Província: Castelló de la Plana  
Codi: 87155635  
Ensenyaments que s'autoritzen: grau elemental de dansa  
Número total de llocs escolars: 80  
Centre al que s'adscriu: Conservatori de Dansa de València (codi: 29818729)  
Aquesta autorització tindrà efectes des de l'inici del curs acadèmic 1995/96  
Segon  
Aquest centre tindrà plenes competències acadèmiques en totes les matèries corresponents al nou sistema educatiu que s'autoritza. L'adscripció al conservatori públic que s'assenyala tindrà efectes purament administratius.  
En relació als ensenyaments de dansa del pla que s'extingeix, el centre tindrà les mateixes competències que com a centre no oficial reconegut li corresponien a Cooperativa de EnseÑanza Vivaldi (codi 12127673), del qual procedeix.  
Tercer  
Qualsevol modificació dels termes d'aquesta ordre requerirà la preceptiva autorització de l'administració educativa.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 1 de setembre de 1995  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI